Ο **Νικολά Αλεξί Ζουλιό Ν'Κουλού Ν'Ντουμπενά** (*Nicolas Julio Nkoulou Ndoubena,* γενν. 27 Μαρτίου 1990), πιο γνωστός ως **Νικολά Ν'Κουλού**, είναι Καμερουνέζος ποδοσφαιριστής, ο οποίος αγωνίζονταν στον Άρη Θεσσαλονίκης.

Συλλογική Καριέρα
-----------------

Ο Ν'Κουλού ξεκίνησε τη καριέρα του από την Κατζί Σπορ Ακαντεμί στη Ντουάλα, την ίδια ακαδημία ποδοσφαίρου από την οποία αναδείχτηκαν οι Σαμουέλ Ετό, Κάρλος Καμενί, και Ερίκ Τζεμπά-Τζεμπά. Στα τέλη του 2007, ανακοινώθηκε η απόκτησή του από την Μονακό. Συμφώνησε στην υπογραφή τριετούς συμβολαίου. Πέρασε το δεύτερο μισό της σεζόν 2007–08 αγωνιζόμενος με την ομάδα του CFA των Μονεγάσκων, προτού συμπεριληφθεί στην πρώτη ομάδα για την καλοκαιρινή προετοιμασία τον Ιούλιο του 2008, όπου έλαβε τον αριθμό 3 στη φανέλα του.

Πραγματοποίησε δύο εμφανίσεις στη διάρκεια της προετοιμασίας, ξεκινώντας στον φιλικό αγώνα με αντίπαλο την ομάδα της Λιγκ 1, Τουλούζ και αγωνιζόμενος, επίσης, απέναντι στην Ζάγκρεμπ. Πραγματοποίησε το επαγγελματικό του ντεμπούτο στις 13 Σεπτεμβρίου 2008, σε μια νίκη με 2–0 επί της Λοριάν, ξεκινώντας βασικός στην αναμέτρηση, προτού αντικατασταθεί στο 65ο λεπτό. Από τότε ξεκίνησε βασικός σε όλους τους αγώνες, αγωνιζόμενος σε ολόκληρο το 90λεπτο στο σύνολό τους. Ακόμη, όμως, δεν είχε πετύχει κάποιο τέρμα με τους Μονεγάσκους.

Οι εμφανίσεις του με τη Μονακό προκάλεσαν το ενδιαφέρον αρκετών ευρωπαϊκών ομάδων. Των αγγλικών Άρσεναλ και Χαλ Σίτι, των ισπανικών Σεβίλλη και Ατλέτικο Μαδρίτης, και της πρωταθλήτριας Γαλλίας Λυών, με όλες αυτές τις ομάδες να έχουν εκδηλώσει, εμπράκτως, το ενδιαφέρον τους για την απόκτηση του νεαρού Καμερουνέζου αμυντικού. Στις 29 Ιουνίου 2011, ο Ν'Κουλού πέρασε από ιατρικές εξετάσεις και υπέγραψε τετραετές συμβόλαιο με την Μαρσέιγ.

Ακολούθησαν οι ιταλική Τορίνο (2018-21), η αγγλική Γουότφορντ (2021-22) και ο Άρης Θεσσαλονίκης. Στις 18 Ιουλίου 2023 ανακοινώθηκε η λύση της συνεργασίας παίκτη με την Άρη.

Διεθνής Καριέρα
---------------

Ο Ν'Κουλού περιλήφτηκε στην αποστολή της Εθνικής Καμερούν U-23 που συμμετείχε στους Θερινούς Ολυμπιακούς Αγώνες του 2008. Βοήθησε την ομάδα να φτάσει ως τη φάση των *knock-out* αγώνων, όπου αποκλείστηκε από τη Βραζιλία. Πραγματοποίησε το ντεμπούτο του με την ανδρική ομάδα στις 19 Νοεμβρίου 2008, σε μία φιλική αναμέτρηση με αντίπαλο τη Νότια Αφρική.

Παραπομπές
----------

1. ↑  «le Lion de l'AS Monaco». Αρχειοθετήθηκε από το πρωτότυπο στις 23 Ιουλίου 2008. Ανακτήθηκε στις 27 Οκτωβρίου 2012.
2. ↑  Arsenal tracking Monaco pair Nimini, N'Koulou
3. ↑  «Hull to slap in bid for Monaco defender Nikolou». Αρχειοθετήθηκε από το πρωτότυπο στις 7 Δεκεμβρίου 2008. Ανακτήθηκε στις 27 Οκτωβρίου 2012.
4. ↑  Atletico Madrid, Sevilla following Monaco defender Nicolas N'Koulou
5. ↑  N’Koulou se fait remarquer
6. ↑

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νικολά Ν'Κουλού** |

* Προφίλ από την LFP
* Προφίλ στην ιστοσελίδα της ΑΣ Μονακό

|  |  |  |  |  |
| --- | --- | --- | --- | --- |
| 

| π • σ • ε
**Εθνική Καμερούν – Μουντιάλ 2014** |
| --- |
|  |
|  | 
* 1 Φετζού
* 2 Μπενουά Ασού-Εκοτό
* 3 Ν'Κουλού
* 4 Τζεγκουέ
* 5 Νουνκεού
* 6 Σονγκ
* 7 Ενγκουεμό
* 8 Μουκαντζό
* 9 Ετό (c)
* 10 Αμπουμπακάρ
* 11 Μακούν
* 12 Μπεντιμό
* 13 Σουπό-Μοτίνγκ
* 14 Τσετζού
* 15 Γουεμπό
* 16 Ιτάνζ
* 17 Μ'Μπιά
* 18 Ενό
* 19 Ολινγκά
* 20 Σαλί
* 21 Ματίπ
* 22 Νιόμ
* 23 Ν'Τζόκ
* Προπονητής: Φίνκε
 |

 |